එය එසේ වුවහොත් වේග පන්දු අංශයේ වෙනසක් සිදු වෙමින් ධම්මික ප්‍රසාද් හා නුවන් ප්‍රදීප් කරළිය ට පිවිසීමට ඉඩ තිබේ.කෙසේ වෙතත් අද කාලගුණික හා තණතීරුවේ තත්ත්වය අධ්‍යයනය කරන තුරු කිසිම තීරණයකට එළැඹීමට ඔවුන් ඉක්මන් නොවනු ඇත.කඩුලු ලබා ගැනීමට සමත් වන්නේ කුමන වේග පන්දු යවන්නා ද යන්න ශ්‍රී ලංකා කඳවුරේ ප්‍රධාන ප්‍රශ්නය වී තිබේ.ඵලදායී වේග පන්දු ප්‍රහාරයක පෙරමුණ ගැනීමට කෙනෙකු නොසිටීමේ අඩුපාඩුව ඔස්ට්‍රේලියානු භූමියේ ජයග්‍රහණයක් අත්කර ගැනීමේ ශ්‍රී ලංකාවේ නොහැකියාව පිටුපස තිබෙන නොතකා සිටිය නොහැකි තරම් බලවත් සාධකය වී තිබේ.අද මෙල්බර්න් දේශගුණය යහපත් වනු ඇතැයි වාර්තා වේ.